b'\n_START_ARTICLE_\nQubes OS\n_START_PARAGRAPH_\nQubes OS er et styresystem som fokuserer p\xc3\xa5 sikkerhed gennem isolation. Virtualisering (en form for emulering) er udf\xc3\xb8rt igennem Xen, og brugermilj\xc3\xb8et er baseret p\xc3\xa5 Fedora._NEWLINE_Qubes OS er ikke et styresystem i almindelig forstand, men en opsamling af teknologier, der raffinerer begrebet styresystem, s\xc3\xa5ledes at en h\xc3\xb8j sikkerhed opn\xc3\xa5s. Oven p\xc3\xa5 en given hardware ligger Xen. Med Xen kan forskellige virtuelle maskiner startes, som hver agerer som en egen computer med sin kopi af Fedora. S\xc3\xa5fremt en virtuel maskine bliver angrebet af en hacker eller virus, vil de andre virtuelle maskiner ikke n\xc3\xb8dvendigvis ogs\xc3\xa5 blive ramt. Trods denne adskillelse er et arbejde p\xc3\xa5 tv\xc3\xa6rs af de virtuelle maskiner gjort simpelt._NEWLINE_P\xc3\xa5 trods af disse forskellige instanser af styresystemer, kan man gnidningsfrit springe mellem disse og udf\xc3\xb8re forskellige opgaver p\xc3\xa5 hver af dem. Nogle af disse styresystemers funktion er givet p\xc3\xa5 forh\xc3\xa5nd fra udviklerne af Qubes OS. S\xc3\xa5ledes findes der ved opstarten af Qubes OS allerede en virtuel maskine til netv\xc3\xa6rket (Network Domain) og til lagerenheder som USB-enheder (Storage Domain). Hvor mange virtuelle maskiner der yderligere skal oprettes til hvilke form\xc3\xa5l bestemmes af brugeren selv efter installationen._NEWLINE_Qubes OS er ikke et mange-bruger-system. Der findes s\xc3\xa5ledes ikke mulighed for at indrette konti til forskellige brugere af samme hardware.'